**ОШ „ Стефан Дечански“**

**КРИТЕРИЈУМИ ОЦЕЊИВАЊА У НАСТАВИ СТРАНИХ ЈЕЗИКА**

**Критеријуми за први разред –eнглески језик**

Ученици првог разреда се у току школске године оцењују описно. Описна оцена представља опис постигнућа ученика у остваривању исхода, циљева и задатка прописаних планом и програмом наставе и учења, као и степена ангажовања и напредовања ученика.

 Наставник током  школске године прати ученике,  групно и индивидуално, и своја запажања о напретку, развоју, залагању и активности ученика на часовима евидентира  у својој педагошкој свесци, као и у електронском дневнику у делу активност ученика.

Ученик првог разреда је у потпуности савладао градиво уколико наставник процени да су сви тражени исходи испуњени.

Ученик коме је потребна мања помоћ наставника за остваривање неких од ових исхода на часовима, сматра се да је савладао градиво, али да изостаје самостални рад и стални напредак ученика, те је потребно уложити више рада и вежбе да би постигнућа у самосталном раду и напредак били већи.

Ученик коме је потребна већа помоћ наставника за остваривање ових исхода на часовима сматра се да није у потпуности савладао градиво и да треба радити на  томе да ученик развије веће интересовање за рад, као и мотивисати га и упутити како да лакше савлада предвиђене садржаје.

Ученик који није остварио ниједан или веома мали број тражених исхода сматра се да није савладао градиво и да изостаје његов напредак и знање.

У току школске године код сваког ученика првог разреда, при описном оцењивању, сагледа се залагање и труд ученика, посвећеност у раду, извршавање школских и домаћих  задатака који су додељени ученику, СЛУШАЊЕ аудио и видео наставних садржаја, начину изговора  усвојених речи и израза, редовност у раду, као и активност ученика на на часовима.

**Критеријуми за други, трећи и  четврти разред-енглески језик**

Ученици од другог до четвртог разреда оцењују се на следеће начине:

**Бројчано оцењивање:**

У току полугодишта ученик ће имати најмање 4 оцене на различитим проверама знања, од тога једну обавезно на усменој провери, а једна обавезно на писаној провери знања, и једну оцену на основу формативног оцењивања и активности на часу.

\*Код ученика другог разреда писање јe прилагођена и поједностављена активност, уз коришћење тестова издавача уџбеника одобрених од стране Министарства просвете )

**Писане провере** оцењују степен остварености исхода,  напредовања и постигнућа  ученика методом писаних радова, и реализују се након сваке обрађене наставне области уз претходну најаву и изражавају однос између процента тачних одговора и одговарајуће оцене:

86%-100% оцена одличан (5)

71%-85% оцена врло добар (4)

56%-70% оцена добар (3)

41%-55% оцена довољан (2)

испод 40% оцена недовољан (1)

**Елементи формативног оцењивања** ( по правилу у педагошкој евиденвији):

Усмени одговори, писмено изражавање, писани одговори, ангажовање ( степен развијености ученичке компетенције, активност на часу, успешно учествовање  и сарадња  у процесу учења и  различитим облицима рада са другим ученицима , израда плаката ), домаћи задаци, однос према раду,  самосталност у раду.

**Домаћи задаци:**

Наставник прати да ли ученици раде домаће задатке и може бројчано оценити рад и труд приликом  израде домаћих.  Бројана оцена  као таква је  елеменат формативне оцене приликом њеног заокруживања у сумативну.

**Оцена усменим путем**:

Оцена **одличан (5)**

- У потпуности  разуме и самостално примењује научене речи и изразе, усменим и писаним путем.

- Течно и јасно чита и говори на енглеском језику.

- Учествује у дијалогу на задату тему  и даје повратну информацију уз разумевање контекста и ситуације тј. теме разговора.

- Разуме изражена осећања, расположења и интересовања.

- Са лакоћом и једноставно описује породицу, школски контекст, хоби, интересовања и догађаје из свакодневног живота.

- Показује интересовање током наставе и вољу да помогне другим ученицима.

- Успешно учествује у различитим облицима рада.

Оцена **врло добар (4)**

- У великој мери  разуме и користи  научене речи и изразе усменим и писаним путем.

- Уз мању помоћ наставника повезује  научено,  изводи закључке и користи у дијалогу на задату тему.

- Течно  и јасно чита на енглеском језику.

- Разуме изражена осећања, расположења и интересовања али уз краће паузе даје повратну информацију  користећи једноставна језичка средства.

- Сналази се у различитим облицима рада.

Оцена **добар (3)**

- Ученик  углавном разуме научене речи и изразе  и користи уз мању помоћ наставника.

- Разуме смисао једноставног  текста и главне информације у дијалогу али учествује  у активностима уз мању помоћ наставника.

- Поставља једноставна питања на теме које одговарају његовим интересовањима.

- Делимично обавља задатке у различитим облицима рада или уз додатно појашњење.

Оцена **довољан (2)**

- Ученик препознаје  и разуме основне појмове, речи и једноставне изразе у разговетном и спором говору.

- Уз већу помоћ наставника разуме кратке и једноставне дијалоге и делимично даје повратну информацију уз помоћ наставника.

- Показује мањи степен активности и ангажовања.

- Активан је на часу уз подстицај и помоћ наставника.

Оцена **недовољан (1)**

- Ученик не  препознаје и не репродукује основне појмове и речи.

- Ни уз велику помоћ наставника не разуме најједноставније контексте, ситуације и упутства.

- Не показује интересовање за ангажовање у различитим облицима рада

**Критеријуми за пети, шести, седми и осми разред-енглески и француски језик**

Ученици од петог до осмог разреда оцењују се на следеће начине:

**Бројчано оцењивање:**

У току полугодишта ученик ће имати 1 оцену на писменом задатку (пети разред има само један писмени задатак из француског језика у другом полугодишту), најмање 1 оцену на контролном задатку дужим од 15 минута, 2 оцене на основу нпр. 3 фромативне оцене или на усменом одговарању.

**Писане провере** (1 писмени и 1 контролни задатак по полугодишту, с тим да ученици петог разреда имају из француског језика као другог страног језика само један писмени задатак у другом полугодишту ) оцењују степен остварености исхода, напредовања и постигнућа ученика, реализују се након сваке обрађене наставне области уз претходну најаву и изражавају однос између процента тачних одговора и одговарајуће оцене:

85%-100% оцена одличан (5)

75%-84% оцена врло добар (4)

45%-64% оцена добар (3)

25%-44% оцена довољан (2)

испод 25% оцена недовољан (1)

**Елементи формативног оцењивања**:

Усмени одговори,задаци који се раде на часу, писмене провере до 15 минута, ангажовање на часу (активност на часу, успешност у групном или раду у пару), домаћи задаци, однос према раду, пп презентације, пројекти.

Ако ученик има задатак да уради пп презентацију или други дигитални или аналогни садржај, оценом одличан (5) може се оценити презентација ако ученик одлично познаје тему о којој говори и излагање уз помоћ презентације је течно и има свој логички след.

Ученик може имати задатак да уради пројекат. У том случају елементи оцењивања су следећи:

\* **одличан (5)**: Ученик у високој мери сарађује са осталим члановима групе. Веома је самосталан и показује веома висок степен ангажовања у оквиру рада на пројекту. Веома успешно презентује сам пројекат.

\***врло добар (4)**: Ученик у великој мери сарађује са осталим члановима групе. Показује одређену самосталност и висок степен активности и ангажовања. Успешно презентује сам пројекат.

\***добар (3)**: Ученик у неопходној мери сарађује са осталим члановима групе. Показује довољан степен активности и ангажовања. Исто тако, сам пројекат презентује успешно само уз помоћ осталих.

\***довољан (2)**: Ученик у малој мери сарађује са осталим члановима групе. Показује мали степен активности и ангажовања. Прикупљене податке репродукује и презентује пројекат уз већу помоћ осталих чланова групе.

\***недовољан (1)**: Ученик не сарађује са осталим члановима групе. Не показује заинтересованост за пројекат, не учествује у активностима, не ангажује се у раду и прикупљању података за сам пројекат.

**Домаћи задаци:**

Наставник прати да ли ученици раде домаће задатке и могу добити формативну оцену на основу тога.

**Оцена усменим путем**:

Оцена се усменим путем добија одговарањем на питања.

-Оцену **одличан (5)** добија ученик који самостално примењује градиво из вокабулара и граматике; течно чита и говори на енглеском језику, односно француском језику; има развијене вештине слушања, читања, писања и говора. Разуме основни смисао и главне информације у аутентичном разговору два или више саговорника. Течно и са лакоћом описује себе и околину, школски контекст и приватан живот, свакодневне навике и изражава осећања, расположења, допадање и недопадање. Успешно ради у различитим облицима рада.

-Оцену **врло добар (4)** добија ученик који функционално усваја појмове, анализира, класификује, повезује, примењује и изводи закључке. Има развијене вештине слушања, писања, читања и говора на енглеском језику, односно француском језику. Саставља краће исказе о себи, својој породици и окружењу. Описује свакодневне активности, своја осећања и изражава допадање и недопадање. Сналази се у различитим облицима рада.

-Оцену **добар (3)** добија ученик који разуме појмове и чињенице, успоставља везе и може самостално да објасни и наведе појмове из вокабулара и граматичке појмове. Познаје и користи једноставније граматичке елементе и конструкције. Разуме општи смисао и главне информације у једноставним текстовима. Задатке обавља делимично уз помоћ наставника.

-Оцену **довољан (2)** добија ученик који влада основним појмовима; уз помоћ наставника може да објасни фреквентне речи и једноставне изразе; разуме кратка, једноставна, разговетно и споро изговорена упутства.

-Оцену **недовољан (1)** добија ученик који нема основно познавање појмова и нема жељу да напредује, није активан на часу. Задатке не израђује на време.

Оцењивање ученика по ИОП-у

Ученици којима је потребна додатна подршка у учењу и који стога прате наставу по прилагођеном моделу (ИОП 2), оцењују се у складу са постизањем резултата у оквиру тих модела, а у великој мери део оцене чине труд и ангажованост на часу.